**OBRAZAC 1**

Opština Bar

Broj iz evidencije postupaka javnih nabavki: 01-018/21-3760/1

Redni broj iz Plana javnih nabavki: 97

Mjesto i datum: Bar, 14.12.2021. godine

Na osnovu člana 93 stav 1 Zakona o javnim nabavkama („Službeni list CG“, br. 074/19) Opština Bar, objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**za nabavku i isporuku novog malog navalnog vatrogasnog vozila**

Predmet nabavke se nabavlja:

🗹 kao cjelina

**DODATNE INFORMACIJE O PREDMETU I POSTUPKU NABAVKE**[[1]](#footnote-1)

**Procijenjena vrijednost predmenta nabavke:[[2]](#footnote-2)**

🗹 **Procijenjena vrijednost predmeta nabavke bez zaključivanja okvirnog sporazuma**:

🗹 kao cjeline je **70.000,00 eura bez PDV-a.**

Obrazloženje razloga zašto predmet nabavke nije podijeljen na partije:[[3]](#footnote-3)

Obrazloženje razloga zašto predmet nabavke nije podijeljen na partije: Predmetnu nabavku nije moguće podijeliti na partije jer čini nerazdvojivu cjelinu obzirom da se odnosi na nabavku vatrogasnog vozila.

**ZAKLJUČIVANJE OKVIRNOG SPORAZUMA[[4]](#footnote-4)**

Zaključiće se okvirni sporazum:

🗹 ne

**PONUDA SA VARIJANTAMA**

Mogućnost podnošenja ponude sa varijantama

🗹 Varijante ponude nijesu dozvoljene i neće biti razmatrane.

**REZERVISANA NABAVKA**

🗹 Ne

**NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: Nije primjenjivo.

**OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom.

**SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗹 garanciju za dobro izvršenje ugovora, za slučaj povrede ugovorenih obaveza u iznosu od 10 % od vrijednosti ugovorasa rokom važenja 60 dana dužim od roka za izvođenje radova, kojom bezuslovno i neopozivo garantuje potpuno i savjesno izvršenje ugovorenih obaveza. U slučaju prekoračenja roka iz prethodnog stava, izvodjač radova dužan je da, na zahtjev naručioca, prije isteka roka važenja, produži garanciju za dobro izvršenje ugovora.

Ako Dobavljač ne produži važenje garancije za dobro izvršenje ugovora, Naručilac će aktivirati važeću garanciju za dobro izvršenje ugovora.

**METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[5]](#footnote-5):

🗹 odnos cijene i kvaliteta

🗹 najniža ponuđena cijena broj bodova 90

🗹 kvalitet broj bodova 10

Komisija za sprovođenje postupka javne nabavke će vrednovati ponude po kriterijumu ekonomski najpovoljnija i to na način da će 90 bodova određivati najniže ponuđena cijena (C), 10 bodova određivaće kvalitet (Q).

Ponuđač sa najvećim brojem bodova (C + Q) će biti izabran.

1. Najniža ponuđena cijena (C)(90 bodova)

Podkriterijum najniže ponuđena cijena iskazuje se na način što se najniže ukupna ponuđena cijena podijeli sa ponuđenom cijenom i dobijeni količnik pomnoži sa brojem bodova (90 bodova) i to po formuli:

(C)= C1 / C2 x 90

C- Broj bodova

C1-Najniža ukupna ponuđena cijena

C2 -Ponuđena cijena

1. Kvalitet (Q) 10 bodova

Podkriterijum kvalitet iskazuje se kroz garantni rok za vozilo. Podkriterijum kvalitet iskazuje se na način što se ponuđena dužina garantnog roka za vozilo podijeli sa najvećim ponuđenim garantnim rokom za vozilo i dobijeni količnik pomnoži sa brojem bodova koji je određen za ovaj podkriterijum od maksimalnih 10 bodova po formuli:

Broj bodova = Q1 (ponuđeni garantni rok za vozilo) / Q2 (najveći garantni rok za vozilo) \* 10

Q=Q1/Q2 x 10

Gdje je:

Q - Broj bodova

Q1- ponuđeni garantni rok za vozilo

Q2- najveći garantni rok za vozilo

Najmanji ponuđeni garantni rok ne može biti kraći od 24 mjeseca. Garantni rok se iskazuje u mjesecima i počinje teći od dana isporuke robe .

**JEZIK PONUDE**

Ponuda se sačinjava na:

🗹 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

**NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 14.01.2022. godine do 11,00 sati.

Otvaranje ponuda održaće se dana 14.01.2022. godine u 11,00 sati.

🗹 Dio ponude koje se ne dostavlja preko ESJN-a, a odnosi se na Garanciju ponude i uzorke, dostavlja se:

* neposrednom predajom na arhivi naručioca na adresi Opština Bar, Bulevar Revolucije br. 1, Bar, Građanski biro radnim danima od 08,00 do 14,00 sati.
* preporučenom pošiljkom sa povratnicom na adresi Opština Bar, Bulevar Revolucije br. 1, Bar, Građanski biro

s tim što Garancija mora biti uručena od strane poštanskog operatora najkasnije do roka određenog za elektronsko podnošenje ponude.

**USLOVI ZA AKTIVIRANJE GARANCIJE PONUDE[[6]](#footnote-6)**

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

Garancija ponude mora sadržati navedene razloge za aktiviranje iste.

**TAJNOST PODATAKA**

Tenderska dokumentacija sadrži tajne podatke

🗹 ne

**UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

**NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[7]](#footnote-7)

Dobavljač se obavezuje da Naručiocu isporuči predmetnu opremu, a Naručilac se obavezuje da zvanično preuzme i plati Dobavljaču vrijednost robe prema prihvaćenim jediničnim cijenama iz Ponude.

U ukupnu vrijednost nabavke robe su uračunati i troškovi transporta i isporuke u Baru, na lokaciji Službe zaštite i spašavanja.

Ukupna cijena kao i pojedinačne cijene definisane ponudom Dobavljača su fiksne i ne podliježu promjenama u toku trajanja ugovorenog iznosa.

Prilikom isporuke vozila izabrani ponuđač je dužan dostaviti:

-Transportna, poreska i carinska dokumenta, garantni i servisni sertifikati, atesti, deklaracije i sl. proizvođača i/ili Dobavljača za vozilo i opremu prema specifikacijama

-Uputstvo za upotrebu na crnogorskom jeziku priloženo uz isporučeno vozilo;

-Uputstvo za servis i održavanje na crnogorskom jeziku priloženo uz isporučeno vozilo;

Dobavljač mora da posjeduje ovlašćeni servis na teritoriji Crne Gore.

Naručilac se obavezuje da obezbijedi uslove za isporuku ugovorene robe.

**Garantni rok**: \_\_\_\_\_\_\_. Garantni rok počinje da teče od dana isporuke robe. Dobavljač garantuje da je ponuđena roba nova tehnički ispravna karoserija neoštećena i da je u skladu sa traženom tehničkom specifikacijom

Najmanji ponuđeni garantni rok ne može biti kraći od 24 mjeseca. Garantni rok se iskazuje u mjesecima i počinje teći od dana isporuke robe.

Garantni rok za sistem za gašenje požara minimum 12 mjeseci

Garantni rok za kombinovani baterijski alat minimum 24 mjeseca.

**Garancija kvaliteta:** atesti proivođača robe.

**Način sprovođenja kontrole kvaliteta** Prilikom isporuke robe Naručilac je obavezan da izvrši kvalitativni prijem robe.

Kada, prilikom kvalitativnog prijema, utvrdi da je isporučena roba odgovarajućeg kvaliteta, ovlašćeno lice Naručioca, koje je vršilo prijem, obavezno je da na primjerku otpremnice, koji ostaje kod Dobavljača, konstatuje da je izvršen prijem i da je isporučena roba u skladu sa specifikacijom iz tenderske dokumentacije i ponude.

Dobavljač garantuje za isporučenu robu i obavezuje se da bez odlaganja, o svom trošku, otkloni svaki kvar ili izvrši zamjenu robe, koji nije posledica nepravilnog rukovanja Službe za zaštite i spašavanja.

U toku garantnog roka redovan servis vozila uracunat je u cijenu ove nabavke i pruža se bez naknade.

Služba za zaštitu i spašavanje je u obavezi da svaki problem u radu ili kvar pisano prijavi Dobavljaču (pisanim putem ili putem e-mail poruke) odmah po njenom nastanku. Prijavu kvara može da vrši isključivo zaposleni Službe za zaštite i spašavanja ili više njih.

Nakon otklanjanja nedostataka, Dobavljača je dužan da preda robu na lokaciju Naručioca.

U slučaju nastanka problema u radu ili kvar na prilikom vatrogasnih interventacija, Dobavljač je dužan izaći na mjesto nastanka kvara kako bi sagledao mogućnosti za popravku. Usluge izlaska na terenu se pružaju bez naknade.

Ponuđač čija ponuda bude izabrana kao najpovoljnija dužan je uz zaključen ugovor o javnoj nabavci dostavi Naručiocu garanciju za dobro izvršenje ugovora, za slučaj povrede ugovorenih obaveza u iznosu od 5% od vrijednosti ugovora, koja je bezuslovna i plativa na prvi poziv naručioca nakon nastanka razloga na koji se odnosi. Garancija za dobro izvršenje ugovora za slučaj povrede ugovorenih obaveza treba da važi 7 dana duže od ugovorenog roka.

Ako Dobavljač ne preda naručiocu garanciju za dobro izvršenje ugovora u momentu zaključenja ugovora, smatra se da je odustao od ponude.

U slučaju iz prethodnog stava Naručilac će aktivirati garanciju ponude. Ako Dobavljač ne produži važenje garancije za dobro izvršenje ugovora, Naručilac će aktivirati ovu garanciju.

Naručilac i Dobavljač su saglasni da sastavni dio ovog ugovora čini:

- garancija za dobro izvršenje ugovora za slučaj povrede ugovorenih obaveza

Naručilac će jednostrano raskinuti Ugovor o javnoj nabavci i aktivirati garanciju za dobro izvršenje posla u slučaju da Dobavljač:

1) nastupe okolnosti koje za posljedicu imaju bitnu izmjenu ugovora kojom se značajno povećava obim ugovora;

2) ako nastupi neki razlog koji predstavlja osnov za obavezno isključivanje ugovora, odnosno ako naručilac utvrdi da postoji sukob interesa kod dobavljač i naručioca

3) ukoliko se tokom trajanja ugovora utvrdi da je dobavljač pravosnažno osuđen odnosno čiji je izvršni direktor pravosnažno osuđen za neko od krivičnih dijela predviđenih članom 99 stav 1 tačka 1 ZJN

4) ukoliko dobavljač tokom trajanja ugovora nije izmirio sve dospjele obaveze po osnovu poreza i doprinosa za penzijsko i zdravstveno osiguranje

5) ako dobavljač ne izvršava ugovorene obaveze

6) ako Naručilac (Služba zaštite i spašavanja) ustanovi da roba koja je predmet ovog ugovora ili način na koje se isporučuje, odstupa od tražene, odnosno ponuđene iz ponude Dobavljača.

Naručilac je obavezan da u slučaju uočavanja propusta u obavljanju posla pisanim putem pozove Dobavljača i da putem Zapisnika zajednički konstatuju uzrok i obim uočenih propusta. Ukoliko se Dobavljač ne odazove pozivu Službe zaštite i spašavanja, Naručilac ima pravo da raskine ugovor i aktivira garanciju za dobro izvršenje ugovora.

Dobavljač će jednostrano raskinuti Ugovor ako Naručilac ne plaća Dobavljaču u rokovima i na način predviđen Ugovorom.

Ugovor o javnoj nabavci koji je zaključen uz kršenje antikorupcijskog pravila ništav je, u skladu sa članom 38 stav 3 Zakona o javnim nabavkama („Sl. list CG“ br. 074/19).

Ukoliko u toku važnosti ovog ugovora dođe do bilo kakvih promjena u nazivu ili drugim statusnim promjenama ugovornih strana, tada će sva prava i obaveze ugovorne strane kod koje dođe do takve promjene, preći na njenog pravnog sljedbenika.

**12.ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

**IZJAVA NARUČIOCA O NEPOSTOJANJU SUKOBA INTERESA**

**Opština Bar**

Broj: 01-018/21- 3760/2

Mjesto i datum: Bar, 14.12.2021. godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke, redni broj 97 iz Plana javne nabavke, Amandman broj 01-018/21-3549/1 od 30.11.2021. godine za nabavku i isporuku novog malog navalnog vatrogasnog vozila, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca : Predsjednik, Dušan Raičević

Predsjednik komisije za sprovođenje postupka javne nabavke: Darko Vidaković

Član komisije za sprovođenje postupka javne nabavke: Aco Vulević

Član komisije za sprovođenje postupka javne nabavke: Božo Pejović

Član komisije za sprovođenje postupka javne nabavke: Marija Marković

Član komisije za sprovođenje postupka javne nabavke: Emina Hot

**14.UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/

1. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-1)
2. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-2)
3. Ukoliko je predmet nabavke podijenjen na partije ovaj dio brisati [↑](#footnote-ref-3)
4. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-4)
5. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-5)
6. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-6)
7. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-7)